നിയന്ത്രണ രേഖയില് ഭീകര് നുഴഞ്ഞുകയറി സര്ജിക്കല് സ്ട്രൈക്കുമായി ഇന്ത്യ 2016 സെപ്റ്റംബര് 16ന് ഉറിയില് ചാവേര് ആക്രമണത്തില് 19 സൈനികര് കൊല്ലപ്പെട്ടതിന്റെ വാര്ഷികവുമായി ബന്ധപ്പെട്ടാണു നുഴഞ്ഞുകയറ്റ ശ്രമം ഉണ്ടായിരിക്കുന്നത്. ശ്രീനഗര്: ഇന്ത്യ പാകിസ്താന് നിയന്ത്രണ രേഖയില് അടുത്തിടെ ഭീകരര് നടത്തിയ അപ്രതീക്ഷിത നുഴഞ്ഞ് കയറ്റം തകര്ക്കാനുള്ള മിഷനുമായി ഇന്ത്യന് സൈനികര് കശ്മീര് അതിര്ത്തിയിലെത്തി. ശനിയാഴ്ച വൈകിട്ടാണ് നുഴഞ്ഞുകയറ്റ ശ്രമം ശ്രദ്ധയില് പെട്ടതെന്ന് അധികൃതര് പറഞ്ഞുരണ്ടു ദിവസമായി മിഷനുമായി തുടരുകയാണെന്ന് സൈന്യം അറിയിച്ചു. അതിര്ത്തിയില് സര്ജിക്കല് സ്ട്രൈക്ക് നടത്തി സൈന്യം നിരവധി ഭീകരവാദകേന്ദ്രങ്ങള് തകര്ത്തു. ഭീകരര് നുഴഞ്ഞു കയറാനായി തമ്ബടിച്ചിരുന്ന കേന്ദ്രങ്ങളിലാണ് സൈന്യം ആക്രമണം നടത്തിയത്. ഫെബ്രുവരിയില് ഇന്ത്യയും പാക്കിസ്താനും തമ്മില് വെടിനിര്ത്തല് കരാര് നടപ്പിലാക്കയതിനു ശേഷം ഇത് രണ്ടാം തവണയാണ് ഭീകരര് നുഴഞ്ഞുകയറാന് ശ്രമം നടത്തുന്നത്. പാകിസ്താനില് നിന്ന് 6 ഭീകരരുടെ സംഘം ഇന്ത്യന് മേഘലയില് കടന്നതായിട്ടാണ് സര്ക്കാര് മാധ്യമവൃത്തങ്ങള് അറിയിച്ചത്. നുഴഞ്ഞുകയറ്റക്കാരെ കണ്ടുപിടിക്കാനുള്ള ശക്തമായ തിരച്ചില് നടന്നുകൊണ്ടിരിക്കുകയണ്. ഇതിനിടയില് സംഭവിച്ച വെടിവയ്പിനിടയില് ഒരു സൈനികനു പരിക്കേറ്റു. ഉറി സെക്ടറില് ഇന്റര്നെറ്റ് സര്വീസും മൊബൈല് സര്വീസും തിങ്കളാഴ്ച രാവിലെ മുതല് റദ്ദാക്കി. ഇതാദ്യമായാണ് നുഴഞ്ഞുകയറ്റത്തിന്റെ പശ്ചാത്തലത്തില് ഫോണ്, ഇന്റര്നെറ്റ് സര്വീസ് റദ്ദാക്കുന്നത്.